24.2.2022
SL
Uradni list Evropske unije
L 45/1533 KOMISIJA PRIPRAVLJALNI UKREPI
POGLAVJE PA 02 — EVROPSKE STRATEŠKE NALOŽBE (nadaljevanje) PA 02 22
(nadaljevanje)
PA 02 22 02
(nadaljevanje) Opombe
Promet po celinskih plovnih poteh se spreminja, k temu prispevajo tudi nove tehnologije, zaradi katerih ta sektor postaja varnejši, digitalen in bolj trajnosten.
Operacije avtonomnih plovil bodo odprle nove poslovne priložnosti, pa tudi nove izzive in podprle digitalizacijo in izzive Unije na področju trajnostnosti.
Vesoljski podatki EU, ki jih zagotavljajo Galileo, EGNOS in Copernicus, bodo ključni dejavniki preobrazbe, saj bodo omogočali zanesljive informacije o položaju ter usklajene podobe plovnih poti in okolja, potrebne za varno in okolju prijazno avtonomno delovanje.
Potrjeno je, da je potrebno zelo natančno in prilagodljivo določanje položaja za operacije, kot so: navigacija po ozkih plovnih poteh, plovba pod mostovi, zapornice, samodejni privez in operacije sočasnega priveza.
Pri nadaljnji avtomatizaciji (brez posega ljudi) bi bile dobrodošle dodatne funkcije, ki jih zagotavljajo razločevalniki sistema Galileo, a se še ne uporabljajo, kot sta avtentikacija in integriteta položaja.
Opredelitev avtonomnih operacij lahko temelji na zanesljivih slikah območja, po katerem se pluje.
Operaterji in proizvajalci se sedaj zanašajo na različne vire takih podatkov, zaradi česar so pristopi neusklajeni.
Posnetki, ki jih zagotavlja Copernicus, bodo omogočili enoten pristop Unije ter podprli varno vključevanje sočasnih avtonomnih operacij in povezovanje s plovili, na katerih je posadka.
Pripravljalni ukrep bo osredotočen na: — sodelovanje v obstoječih delovnih skupinah, ki obravnavajo rešitve za avtonomna plovila, vključno z različnimi javnimi/zasebnimi platformami in razgovori s ključnimi industrijskimi deležniki, kot so združenja za ladijski promet, upravljavci pristanišč, ustrezni organi za pomorstvo in celinske plovne poti; — prispevek k delu na področju standardizacije v okviru CESNI (Comité Européen pour l’Élaboration de Standards dans le Domaine de Navigation Intérieure); — opredelitev zahtev uporabnikov za varno plovbo po celinskih plovnih poteh, kjer bodo skupaj plula avtonomna, daljinsko vodena in ročno vodena plovila; — opredelitev koncepta operacij in potreb po zmogljivosti pozicioniranja za različne dejavnosti avtonomnih plovil; — opredelitev glavnih izzivov, ki jih je treba premagati, da se zagotovita varno delovanje in odporno določanje položaja; — opredelitev in analiza tehničnih in regulativnih ovir (npr. odsotnost standardov in predpisov), vrednostne verige industrije in novih poslovnih modelov, ki bi se utegnili pojaviti pri plovbi po celinskih plovnih poteh in izkoristiti prednosti tridimenzionalnih sinergij satelitske navigacije, posnetkov in telekomunikacij; — opredelitev morebitnih ukrepov na nacionalni, regionalni in lokalni ravni, da bi spodbudili poslovni razvoj ter podprli MSP in zagonska podjetja pri zagotavljanju vesoljskih rešitev Unije za vzpostavljanje prihodnje zmogljivosti avtonomnih plovil EU za celinske plovne poti; — izdelava prototipov opreme plovila, ki uporablja razločevalnike Galileo za obravnavo glavnih potreb, ki jih sedanja oprema ne pokriva, s poudarkom na uporabi avtentikacije sistema Galileo za onemogočanje slepljenja ali uporabe lažnih signalov ter preprečevanje nesreč.
Prototipi opreme, proizvedeni v okviru tega pilotnega projekta, bi morali temeljiti, kadar je to mogoče, na obstoječih komercialnih sestavnih delih;